पाएं अपने शहर की ताज़ा ख़बरें और फ्री ई-पेपरडाउनलोड करें
जिला मुख्यालय में रोजाना 3 ट्रू-नॉट मशीन से न्यूनतम 160 सैंपल की जांच होगी। ऐसा लक्ष्य स्वास्थ्य विभाग ने तय किया है। हालांकि वर्तमान में संक्रमण की रफ्तार बढ़ने के कारण निर्धारित लक्ष्य से ज्यादा सैंपल की जांच हो रही है। संक्रमण के साथ सैंपलिंग जांच की रफ्तार बढ़ गई है। कोरोना जांच के लिए रोजाना निर्धारित लक्ष्य (1255) से ज्यादा लोगों का सैंपल लिया जा रहा है।
जिले के 5 ब्लॉक बालोद, गुरुर, गुंडरदेही, डौंडी व डौंडीलोहारा में आरटी-पीसीआर लैब से 310, एंटीजन से 785, ट्रू-नॉट मशीन से 160 सैंपल जांच का लक्ष्य रखा गया है। मौके पर ही 785 लोगों की एआरटी किट से जांच करने कहा गया है ताकि तत्काल मालूम हो सके कि संबंधित की रिपोर्ट पॉजिटिव है या निगेटिव, कोरोना संक्रमण का दायरा अचानक न बढ़े। वहीं पहले एक ट्रू-नॉट मशीन से सैंपल जांच हो रही थी। अब मशीन से जांच हो रही है। कोरोना जांच रिपोर्ट जल्द मिलें। इसलिए ज्यादा से ज्यादा सैंपल जांच की जा रही है। एंटीजन किट में एक सैंपल जांच करने के बाद लोगों को अधिकतम 30 मिनट में रिपोर्ट क्या आया, इसकी जानकारी दी जा रही है। वहीं ट्रू-नॉट मशीन से अधिकतम एक घंटे के बाद रिपोर्ट की जानकारी दी जा रही है।
जिले में लैब नहीं, रिपोर्ट आने में हो रही है देरी
बुधवार को कुल आरटी-पीसीआर जांच के लिए 294, एंटीजन से एक हजार 245 और ट्रू नॉट मशीन में जांच के लिए 196 लोगों के सैंपल लिए गए। विभाग की रिपोर्ट पर गौर करें तो सबसे कम सैंपल की जांच ट्रू नॉट मशीन से हो रही है। जिले में लैब नहीं है। इसलिए रिपोर्ट आने में देरी हो रही है। बुधवार को निर्धारित लक्ष्य से लैब में जांच के लिए 5% कम लोगों का सैंपल लिया गया। वहीं एंटीजन किट से 59%, मशीन से 23% ज्यादा सैंपल की जांच हुई।
एंटीजन किट से ज्यादा सैंपल की जांच हो रही
सीएमएचओ डॉ. जेपी मेश्राम ने बताया कि कोरोना सैंपल जांच के लिए वर्तमान में तीन ट्रू नॉट मशीन चालू हालत में है। जिससे रोजाना सैंपल की जांच हो रही है। इसके अलावा एंटीजन किट से ज्यादा मात्रा में सैंपल की जा रही है ताकि रिपोर्ट जल्द मिल सकें। संबंधितों को निर्देश दिए है कि संक्रमितों की पहचान जल्द हो सकें। इसके लिए पॉजिटिव मरीजों के संपर्क में आने वाले लोगों को भी चिह्नांकित कर लक्षण के आधार पर कोरोना जांच करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn